נטשה, פייר והשביט הגדול של 1812

נטשה, פייר והשביט הגדול של 1812 (או בקצרה השביט הגדול) הוא מחזמר בעל דו-שיח מולחן, עיבוד של 70 עמודים מתוך הרומן "מלחמה ושלום" מאת לב טולסוי מ-1869. המילים, הלחן והתסריט נכתבו על ידי דייב מאלוי והבימוי נעשה על ידי רייצ'ל צ'בקין. המחזמר מבוסס על החלק השמיני של הרומן, ומתמקד ברומן של נטשה ואנטול ובחיפוש של פייר אחר משמעות בחייו.<ref></ref><ref name=":2"></ref>

המחזמר הוצג לראשונה ב-2012 בתיאטרון ארס נובה, והועלה אחר כך ב-2013 ב-Meatpacking District וב-Theater District במנהטן. ב-2014 הועלתה הפקה דוברת ספרדית בקיטו שבאקוודור. ב-2015 הועלה המחזמר מחדש בתיאטרון הרפרטוארי האמריקני בקיימברידג', מסצ'וסטס. "השביט הגדול" הועלה לראשונה בברודוויי בנובמבר 2016 בתיאטרון אימפריאל .

בהפקה המקורית של אוף-ברודוויי גילם דייב מלוי את פייר בֶּזוּחוֹב. כשההפקה עברה לברודוויי, ביצע ג'וש גורבן את ההופעה הראשונה שלו בברודוויי בתפקיד פייר.

המחזמר קיבל ביקורות חיוביות, במיוחד על השחקנים הראשיים פיליפה סו, דניי בנטון וג'וש גורבן, וגם עבור המוזיקה, הבימוי ועיצוב התפאורה. המחזמר היה מועמד ל-12 פרסי טוני, מספר המועמדויות הגבוה ביותר לאותה עונה, כולל המחזמר הטוב היותר, המוזיקה המקורית הטובה ביותר, המחזה הטוב ביותר של מחזמר, הביצוע הטוב ביותר על ידי שחקנית ראשית במחזמר עבור בנטון, הביצוע הטוב ביותר על ידי שחקן ראשי במחזמר עבור גורבן, הביצוע הטוב ביותר על ידי שחקן משנה במחזמר עבור לוקאס סטיל והבימוי הטוב ביותר של מחזמר עבור צ'בקין. המחזמר זכה בשני פרסים: עיצוב הבמה הטוב ביותר במחזמר עבור מימי ליאן ועיצוב התאורה הטוב ביותר במחזמר עבור בראדלי קינג.

== עלילה ==
=== מערכה ראשונה ===
המחזמר מתחיל ב-1812 במוסקבה, רוסיה, בהצגת הדמויות ("Prologue"). לאחר מכן, מציגים בפני הקהל את פייר בֶּזוּחוֹב, איש נשוי, עצוב ומדוכא ("Pierre"). הוא חבר טוב של אנדריי בּוֹלְקוֹנְסְקי, אשר נמצא הרחק, נלחם במלחמה. אנדריי התארס לאחרונה לנטשה רוסטובה. נטשה ובת דודתה, סוניה רוסטובה, מגיעות למוסקבה כדי לבקר את אם הסנדקאות של נטשה, מריה דמיטריאבנה, ומחכות שאנדריי ישוב הביתה. ("Moscow"). נטשה אמורה לפגוש את חמה וגיסתה לעתיד, אחותו של אנדריי, מרי בּוֹלְקוֹנְסְקי הבודדה, ואביו, הנסיך בּוֹלְקוֹנְסְקי הזקן המשוגע ("The Private and Intimate Life of the House"). אך, פגישתם מסתיימת באסון, כשנטשה חושבת שמרי קרה, מרי חושבת שנטשה חסרת תועלת ובּוֹלְקוֹנְסְקי מתנהג באופן מוזר ("Natasha & Bolkonskys"). נטשה עוזבת, מתגעגעת לאנדריי יותר מתמיד ("No One Else").

בלילה הבא, צופה באופרה יחד עם סוניה ומריה. נטשה תופסת את תשומת ליבו של אנטול קוראגין, נוכל ידוע לשמצה ("The Opera"). אנטול מבקר את נטשה בתאה ומשאיר אותה עם רגשות שהיא לא חוותה מעולם ("Natasha & Anatole").

אנטול מגיע הביתה אחרי האופרה ויוצא לשתות עם חברו, פדיה דולוחוב, ועם פייר. הלן בֶּזוּחוֹב פוגשת אותם, אשתו המופקרת הלא נאמנה של פייר ואחותו של אנטול, המפלרטטת ללא בושה. אנטול משתוקק לנטשה, על אף שנחשף שהוא כבר נשוי. הלן מפלרטטת עם דולוחוב, שמתגרה בפייר על ידי הרמת כוסית לכבוד "נשים נשואות והמאהבים שלהן". פייר השיכור נפגע מהתנהגותו של דולחוב ומזמין אותו לדו-קרב. פייר פוצע בטעות את דולוחוב ודולוחוב מפספס אותו באורח פלא. לפני שכולם עוזבים, אנטול מבקש מהלן להזמין את נטשה לנשף שיתקיים באותו הערב, והלן מסכימה ("The Duel"). הם עוזבים. פייר, שמהרהר בחוויה הקרובה למוות שהוא חווה, מבין זאת למרות בזבוז חייו, שהוא רוצה לחיות ("Dust and Ashes").

בבוקר למחרת, כשנטשה מתכוננת ללכת לכנסייה, היא מבולבלת מהרגשות שלה בעקבות המפגש עם אנטול באופרה ותוהה אם היא מפונקת מאהבתו של אנדריי ("Sunday Morning"). מאוחר יותר באותו היום, הלן מבקרת את נטשה ומזמינה אותה לנשף. נטשה מסכימה לבסוף להיות נוכחת בנשף ("Charming").

בנשף באותו לילה, נטשה פוגשת את אנטול והם רוקדים. אנטול מצהיר על אהבתו לנטשה, שמנסה להגיד לו שהיא כבר מאורסת. מתעלם מכך, אנטול מנשק את נטשה, דבר הגורם לה להתאהב בו בחזרה ("The Ball").

=== מערכה שנייה ===
נטשה קרועה עוד יותר בין רגשותיה לאנדרי ולאנטול ("Letters"). סוניה מגלה את המכתבים של נטשה ואנטול ולומדת על מערכת היחסים ביניהם. היא מתעמתת עם נטשה ומסבירה לה נואשות את חוסר האמון שלה באנטול, אבל נטשה מתפרצת עליה בכעס ועוזבת. נטשה כותבת למרי ומבטלת את האירוסין שלה לאנדריי ("Sonya & Natasha"). לבדה, סוניה מהרהרת באהבתה לבת דודתה ובנחישות שלה לשמור עליה, גם אם היא תאבד את חברתה הקרובה ביותר ("Sonya Alone").

באותו הערב, אנטול ודולוחוב מתכוננים לחתונת בזק בין אנטול ונטשה. דולוחוב מנסה לשנות את דעתו של אנטול, אך אינו מצליח ("Preparations"). בלגה, נהג הטרויקה, מגיע לקחת אותם לביתה של נטשה, משם הם ייקחו את נטשה לפני העזיבה ("Balaga"). כשהם מגיעים לביתה של נטשה, תושבי מוסקבה נמצאים שם כדי להיפרד מאנטול ונטשה, אך מריה מסכלת את תוכניתם ברגע האחרון ("The Abduction").

מריה גוערת בנטשה, וזו אומרת למריה וסוניה שהיא ביטלה את האירוסין עם אנדריי ומאשרת מחדש את אהבתה לאנטול, עדיין מאמינה שהוא אינו נשוי. נטשה צורחת על מריה וסוניה ופורצת בבכי בזמן שהיא מחכה לאנטול כל הלילה ("In My House"). מריה קוראת לפייר באמצע הלילה, מסבירה לו את המצב ומתחננת בפניו שיתקן את המשבר, והוא מספר לה שאנטול כבר נשוי ("A Call to Pierre"). פייר, זועם, מחפש את אנטול במוסקבה בזמן שמריה וסוניה מספרות לנטשה מוכת היגון שאנטול כבר נשוי, אך שהיא לא מאמינה להן. פייר מוצא לבסוף את אנטול בביתה של הלן ("Find Anatole"). פייר מצווה על אנטול לעזוב את מוסקבה, והוא מסכים ("Pierre & Anatole"). נטשה מנסה לסיים את חייה על ידי הרעלת עצמה בעזרת ארסן, אבל נשארת בחיים ("Natasha Very Ill").

ביום המחרת, אנדריי שב הביתה מהמלחמה והוא מבולבל לגבי סירוב הנישואין שהוא קיבל מנטשה, שעליו הוא שואל את פייר. פייר מסביר לו את השערורייה, ומתחנן בפניו לגלות חמלה, אבל אנדריי אינו מסוגל לסלוח לנטשה ואומר לפייר בקור רוח שהוא לא יבקש את ידה של נטשה לנישואין שוב ("Pierre and Andrey"). פייר מבקר את נטשה השבורה ומנחם אותה, מעניק לה תקווה ("Pierre & Natasha"). לאחר המפגש שלהם, פייר חווה רגע של הארה בזמן שהוא צופה בשביט הגדול של 1812 העובר על פני שמי הלילה ("The Great Comet of 1812").

== מוזיקה ==
המוזיקה המקורית של מלוי (תוזמרה על ידי המלחין) ממזגת מוזיקה רוסית עממית, מוזיקה קלאסית, אינדי רוק והשפעות מוזיקת דאנס אלקטרונית. היצירה מתוארת על ידי המלחין כ"אופרת אלקטרופופ", והיא כולה מולחנת מלבד שורה אחת של דו-שיח מדובר, בסצנה היחידה של נטשה ופייר ביחד.<ref></ref> על הבמה, כמעט כל השחקנים מנגנים בכלי נגינה ומגדילים את תזמורת המופע.

=== רשימת שירים ===
{|
|מערכה ראשונה

# "Prologue" - הלהקה כולה
# "Pierre" - פייר, להקה
# "Moscow" - מריה ד., נטשה, סוניה
# "The Private and Intimate Life of the House" - מרי, בּוֹלְקוֹנְסְקי
# "Natasha & Bolkonskys" - מרי, נטשה, בּוֹלְקוֹנְסְקי
# "No One Else" - נטשה
# "The Opera" - נטשה, סוניה, מריה ד., הלן, להקה
# "Natasha & Anatole" - נטשה, אנטול
# "The Duel" - אנטול, דולוחוב, פייר, הלן, להקה
# "Dust and Ashes" - פייר, להקה
# "Sunday Morning" - נטשה, סוניה, מריה ד.
# "Charming" - הלן
# "The Ball" - נטשה, אנטול
|מערכה שנייה

# "Letters" - פייר, נטשה, מרי, אנטול, דולוחוב, להקה
# "Sonya & Natasha" - סוניה, נטשה
# "Sonya Alone" - סוניה
# "Preparations" - אנטול, דולוחוב, פייר
# "Balaga" - באלאגה, אנטול, דולוחוב, להקה
# "The Abduction" - להקה, אנטול, דולוחוב, פייר
# "In My House" - מריה ד., נטשה, סוניה
# "A Call to Pierre" - מריה ד., פייר
# "Find Anatole" - פייר, אנטול, הלן, נטשה
# "Pierre & Anatole" - פייר, אנטול
# "Natasha Very Ill" - סוניה
# "Pierre & Andrey" - אנדריי, פייר
# "Pierre & Natasha" - פייר, נטשה
# "The Great Comet of 1812" - פייר, להקה
|}
הערה: אריה של נטשה, "Natasha Lost", נחתכה בזמן ההפקה בברודוויי אבל נכללת באלבום ההקלטות עם צוות השחקנים המקורי בין שיר 8 ("Natasha & Anatole") לבין שיר 9 ("The Duel"). השיר "Dust and Ashes" התווסף להפקה בברודוויי.

== הפקות ==
=== אוף-ברודוויי ===
==== ארס נובה ====
המחזמר הועלה לראשונה ב-16 באוקטובר 2012, בארס נובה. בבימויה של צ'בקין המחזמר עוצב כהופעה סוחפת, כשהנעשה מתרחש מסביב ובתוך הקהל. עיצוב הבמה מאת מימי ליאן ועיצוב התאורה מאת בראדלי קינג הפכו את ארס נובה למועדון ערב רוסי. הצוות האומנותי הושלם על ידי פלומה יאנג כמעצבת תלבושות, מאט האבס כמעצב סאונד ודייב מלוי כמנהל מוזיקלי. צוות השחקנים כלל את מלוי בתפקיד פייר, פיליפה סו בתפקיד נטשה, לוקאס סטיל בתפקיד אנטול, אמבר גריי בתפקיד הלן, בריטיין אשפורד בתפקיד סוניה, מניק צ'וקשי בתפקיד דולוחוב, גלסי בל בתפקיד מרי, בלייק דלונג בתפקיד אנדריי/הנסיך בּוֹלְקוֹנְסְקי, אמליה וורקמן בתפקיד מריה ד. ופול פינטו (ששימש גם מנהל מוזיקלי שותף) בתפקיד בלגה. המחזמר היה ההפקה הראשונה של ארס נובה שעברה לברודוויי אי פעם.

==== קזינו ====
ב-16 במאי 2013, המופע נפתח בקזינו במחוז מיטפקינג ,<ref></ref> מבנה זמני המעוצב כמועדון רוסי מפואר, שבו הועלתה ההפקה הסוחפת על ידי אותו צוות אומנותי. צוות השחקנים חזר לגלם את התפקידים, מלבד צ'וקשי שהוחלף על ידי איאן לאסיטר, ווורקמן שהוחלפה על ידי גרייס מקליין. דייוויד אבלס גילם את פייר החל מ-9 ביולי 2013. המופע הסתיים ב-1 בספטמבר 2013.

המופע המשיך להופעות נוספות במשך 14 שבועות, במהלך ספטמבר 2013 בקזינו ואז עבר לתיאטרון דיסטריקט, עם צוות השחקנים הסופי של ההפקה הקודמת: צ'וקשי חזר לגלם את דולוחוב, בל הוחלפה על ידי שיינה טאוב ופינטו הוחלף על ידי אשקון דברן. ב-10 בדצמבר 2013, אלבום ההקלטות בעל 2 הדיסקים יצא לאור. המופע הוארך ורץ עד 24 במרץ 2014.

=== התיאטרון הרפרטוארי האמריקני ===
הצוות מאחורי ההפקה המקורית העלה מחדש את המופע בתיאטרון הרפרטוארי האמריקני בקיימברידג', מסצ'וסטס. ההפקה רצה החל מ-1 בדצמבר 2015 ועד ינואר 2016. הפעם ההפקה מוקמה הפעם בפרוסניום, אז עיצבו את התפאורה כך ששמה את הקהל על הבמה, עם אפשרויות ישיבה מיוחדות ונוספו שולחנות מאכל ומשקה. סקוט סטאנגלאנד גילם את פייר, דניי בנטון גילמה את נטשה, לילי קופר גילמה את הלן, ניקולס סלטון גילם את אנדריי/ הנסיך בּוֹלְקוֹנְסְקי ושאר צוות השחקנים שבו לגלם את תפקידיהם.

=== ברודוויי ===
==== תיאטרון אימפריאל ====
הפקת המחזמר בברודוויי, בתיאטרון האימפריאלי, הצגות טרום הבכורה החלו ב-18 באוקטובר 2016. הופעת הבכורה התקיימה ב-14 בנובמבר 2016, בכיכובם של ג'וש גורבן בתפקיד פייר ודנה בנטון בתפקיד נטשה, שניהם מקיימים את הופעות הבכורה שלהם בברודוויי, עם כוראוגרפיה מאת סאם פינקלטון, עיצוב במה על ידי מימי ליאן, תלבושות מאת פלומה יאנג, תאורה מאת בראדלי קינג, סאונד מאת ניקולס פופ וניהול מוזיקלי על ידי אור מטיאס. עם עיצוב תפאורה דומה לתיאטרון אמריקה ריפרטורי, ההפקה התקיימה בבמת פרוסניום, אבל הסירה קרוב ל-200 מושבים מהקהל כדי להתאים את העיצוב. שוב, אפשרויות הישיבה בכיסאות על הבמה, בשולחנות מאכל או משקה, היו זמינים. עלות הפקת המופע בברודוויי הייתה כ-14 מיליון דולר, שרובה לא הוחזרה.<ref name=":1"></ref>

ההופעה האחרונה של ההפקה התקיימה ב-3 בספטמבר 2017, לאחר 32 הצגות מקדימות ו-336 הופעות.<ref></ref><ref name=":3"></ref>

=== בין לאומי ===
הופעת הבכורה הבין לאומית של המופע התקיימה בספטמבר 2014 בקיטו, אקוודור בהפקה דוברת ספרדית, אשר הופקה על ידי תיאטרו פארפלאיה.

הפקה ברזילאית דוברת פורטוגזית עלתה באוגוסט 2018, עם ברונה גרין בתפקיד נטשה, אנדריי פראטסקי בתפקיד פייר וגבריאל לאונה בתפקיד אנטול. ההפקה זכתה בפרס ההצבעה הפופולרית של Prêmio Reverência עבור "המחזמר הטוב ביותר".<ref></ref>

הפקה יפנית, שנתמכה על ידי חברת הבידור טוהו, הועלתה בתיאטרון טוקיו מטרופוליטן ב-5 בינואר 2019 עד 27 בינואר 2019. בכיכובה של אריקה איקוטה (חברת Nogizaka46) ויושיאו אינואה בתפקיד פייר.<ref name=":1" />

הפקה קוריאנית התחילה במרץ 2021 והסתיימה במאי 2021.<ref name=":2" /><ref name=":3" />

Variety מדווח גם כי ייתכן שתעלינה גם הפקות בלונדון ובקוריאה, ועלתה התעניינות גם מצד סין והפיליפינים.<ref></ref>

הצגות הבכורה הקנדית הופקה על ידי .Musical Stage Co ו-Crow's Theatre נקבעו לרוץ החל מ-26 בינואר עד 14 בפברואר 2021, בתיאטרון ווינטר גרדן בטורונטו,<ref></ref> אך הושעו בגלל מגפת הקורונה והשבתת תעשיית התיאטרון.<ref></ref>

=== מקומי ===
הזכויות לנטשה, פייר והשביט הגדול של 1812 זמינות דרך Samuel French, Inc .<ref></ref> תיאטרון קפיטל סיטי במדיסון, ויסקונסין העלו את המחזמר בין ה-3 ל-12 ביוני 2022.<ref></ref> הצגת הבכורה בחוף המערבי מתוכננת לסתיו 2022 ב-Shotgun Players בברקלי, קליפורניה.<ref></ref> במרץ 2022 תיאטרון טאנטרום (Tantrum Theatre) באת'נס, אוהיו יעלה לראשונה את ההפקה בחוף המזרחי לאחר שעלתה בברודוויי. הפקה זו מופקת במקביל לאוניבריסטת אוהיו, שמלוי הוא בוגר שלה.<ref></ref>

== דמויות ==
{| class="wikitable"
!דמות<ref></ref>
!קול<ref name=":0"></ref>
!תיאור<ref name=":0" />
|-
|נטשה רוסטובה
|סופרן
F3 – F♯5
|"נטשה צעירה": נערה תמימה בת 19 בעלת עיני איילה, רומנטית באופן עמוק, קטלני. מאורסת לאנדריי ואוהבת אותו מאוד. היא נוסעת למוסקבה תחת השגחתה של הסנדקית שלה, מריה ד., יחד עם בת דודתה וחברתה הטובה ביותר, סוניה רוסטובה. בזמן שלושת ימיה הראשונים שם, היא פוגשת את אנטול קוראגין ומתאהבת בו.
|-
|פייר בֶּזוּחוֹב
|בריטנור
A♭2 – B4
|"פייר היקר, המבולבל והמסורבל...פייר העשיר, הנשוי בחוסר אושר": הבן הלא חוקי של משפחה אריסטוקרטית רוסית. מוזר חברתית, עם נטייה למלנכוליה, למרות עושרו הוא חריג בחברה. הוא חבר טוב של אנדריי ומשגיח על נטשה עבורו בזמן שהוא הרחק במלחמה.
|-
|אנטול קוראגין
|טנור
B2 – C♯5 (E5 בפלסט)
|"אנטול חתיך": נהנתן אריסטוקרטי, פתייני ש"מבזבז את כספו על נשים ויין", ורואה רק את צרכיו שלו. אחיה של הלן וחברו של דולוחוב. הדמות שלו מתוארת כדמות מעולם אחר, בסגנון של דייוויד בואי. במהלך המופע, הוא פוגש את נטשה באופרה ומיד רוצה בה, למרות היותה ומאורסת ולמרות היותו נשוי לאישה בפולין.
|-
|סוניה רוסטובה
|מצו-סופרן
F♯3 – E5
|"סוניה טובה": בת דודתה של נטשה וחברתה הקרובה ביותר". היא מסורה בחירוף נפש לבת דודתה ותעשה הכל כדי לשמור עליה.
|-
|הלן בֶּזוּחוֹב
|אלט או מצו-סופרן
E3 – F5
|"הלן פרוצה": אחותו של אנטול, אשר נשואה לפייר בשביל הכסף. היא מסורה לאחיה ומאוד מינית.
|-
|מריה דמיטרייבנה
|אלט או מצו-סופרן
E3 – E5
|"מריה מיושנת, אישה גדולה ממוסקבה": הסנדקית של נטשה, חברה ותיקה של פייר והיא מאוד קפדנית אך חביבה. נטשה וסוניה עוברות לגור איתה בזמן שהותן במוסקבה. היא מאוד אוהבת את נטשה ומנסה לעזור ולהגן עליה, במיוחד כשנטשה מתאהבת באנטול ומבטלת את האירוסין לאנדריי.
|-
|פדיה דולוחוב
|בריטון
A2 – G4
|"דולוחוב פראי, אבל לא חשוב יותר מידי": צלף מאוד מוכשר. חברו הקרוב ביותר של אנטול ומשתתף באורח חייו הנהנתני. נטען שיש לו רומן עם הלן.
|-
|אנדריי בּוֹלְקוֹנְסְקי
|בס-בריטון
F♯2 – E♭4
|"אנדריי לא כאן": נלחם במלחמה ברב הזמן במופע ומאורס לנטשה. הוא רציני ומריר.
|-
|הנסיך בּוֹלְקוֹנְסְקי הזקן
|בריטון
C3 – F4
|"הנסיך בּוֹלְקוֹנְסְקי הזקן משוגע" וסובל ממחלות רבות הקשורות לגיל. הוא מטופל על ידי בתו מרי, אך הוא מייסר אותה.
|-
|מרי בּוֹלְקוֹנְסְקי
|מצו-סופרן
G3 – G5
|"מרי פשוטה": ביתו של בּוֹלְקוֹנְסְקי ואחותו של אנדריי. היא גרה בבית עם אביה בתור מטפלת, שם הוא מייסר ומתעלל בה. היא מרותקת לבית ואין לה חברים.
|-
|בלגה
|בריטון
A2 – F♯4
|"בלגה רק בשביל הכיף": הוא נהג טרויקה מפורסם, ומסייע לאנטול במזימתו לברוח עם נטשה. הוא פראי ומיסטי.
|}
(השורות המצוטטות הן מילים משיר הפתיחה, "Prologue", שבו מציגים את הדמויות).<ref></ref>

== צוות שחקנים ראשי ==
{| class="wikitable"
!דמות
!אוף-ברודוויי
<small>ארס נובה (2012)</small>
!אוף-ברודוויי
<small>קזינו מחוז מיטפקינג (2013)</small>
!אוף-ברודוויי
<small>קזינו טיימס סקוור (2013)</small>
!תיאטרון אמריקן ריפרטורי
<small>(2015)</small>
!ברודוויי
<small>תיאטרון אימפריאל (2016)</small>
|-
|נטשה רוסטובה
| colspan="3" |פיליפה סו
| colspan="2" |דנה בנטון
|-
|פייר בֶּזוּחוֹב
| colspan="2" |דייב מלוי
|דייוויד אבלס<ref></ref>
|סקוט סטאנגלנד
|ג'וש גורבן
|-
|אנטול קוראגין
| colspan="5" |לוקאס סטיל
|-
|סוניה רוסטובה
| colspan="5" |בריטיין אשפורד
|-
|הלן בֶּזוּחוֹב
| colspan="3" |אמבר גריי
|לילי קופר
|אמבר גריי
|-
|מריה דמיטרייבנה
|אמליה וורקמן
| colspan="4" |גרייס מקליין
|-
|פדיה דולוחוב
|מניק צ'וקשי
|איאן לאסיטר
| colspan="3" |מניק צ'וקשי
|-
|אנדריי בּוֹלְקוֹנְסְקי/
הנסיך בּוֹלְקוֹנְסְקי הזקן
| colspan="3" |בלייק דלונג
| colspan="2" |ניקולס בלטון
|-
|מרי בּוֹלְקוֹנְסְקי
| colspan="2" |גלסי בל
|שיינה טאוב
| colspan="2" |גלסי בל
|-
|בלגה
| colspan="2" |פול פינטו
|אשקון דברן
| colspan="2" |פול פינטו
|}

=== החלפות ===
* פייר בֶּזוּחוֹב - דייב מלוי, אוקייריאטה אונודואן
* סוניה רוסטובה - אינגריד מייקלסון<ref></ref>

== ביקורות ==
המחזמר התקבל בצורה חיובית בקרב העיתונות בניו יורק. Time Out New York העניק למחזמר 5 מוך 5 כוכבים, וכלל אותו ברשימות "הטוב ביותר" של שני מבקרים, תוך ציון " זהו תיאטרון שאין כמותו בניו יורק. זה מקרקע אותך ומניע אותך בבת אחת, ומשאיר אותך קורן מהנאה".<ref></ref>

== פרסים ומועמדויות ==
=== הפקה מקורית אוף-ברודוויי<ref></ref> ===
{| class="wikitable"
!שנה
!פרס
!קטגוריה
!מועמד
!תוצאה
|-
| rowspan="9" |2013
|פרס אובי
|ציטוטים מיוחדים
|דייב מלוי ורייצ'ל צ'בקין
|
|-
| rowspan="2" |פרס ליגת הדרמה
(Drama League Award)<ref></ref>
|פרס הביצוע הנכבד
|פילפה סו
|
|-
| colspan="2" |הפקת מחזמר יוצאת מהכלל של ברודוויי או אוף-ברודוויי
|
|-
| rowspan="5" |פרס דרמה דסק
(Drama Desk Award)<ref></ref>
| colspan="2" |מחזמר יוצא מהכלל
|
|-
|מוזיקה יוצאת מהכלל
| rowspan="2" |דייב מלוי
|
|-
|מילים יוצאים מהכלל
|
|-
|בימוי יוצא מהכלל של מחזמר
|רייצ'ל צ'בקין
|
|-
|עיצוב תלבושות יוצא מהכלל
|פלומה יאנג
|
|-
|פרס ברית אוף-ברודוויי
(Off-Broadway Alliance Awards)<ref></ref>
| colspan="2" |המחזמר החדש הטוב ביותר
|
|-
| rowspan="11" |2014
| rowspan="11" |פרס לוסיל לורטל
(Lucille Lortel Award)<ref></ref>
| colspan="2" |מחזמר יוצא מהכלל
|
|-
|במאי יוצא מהכלל
|רייצ'ל צ'בקין
|
|-
|שחקנית ראשית יוצאת מהכלל במחזמר
|פיליפה
|
|-
| rowspan="2" |שחקן ראשי יוצא מהכלל במחזמר
|לוקאס סטיל
|
|-
|בלייק דלונג
|
|-
| rowspan="2" |שחקנית משנה יוצאת מהכלל במחזמר
|בריטיין אשפורד
|
|-
|שיינה טאוב
|
|-
|עיצוב תפאורה יוצאת מהכלל
|מימי ליאן
|
|-
|עיצוב תלבושות יוצא מהכלל
|פלומה יאנג
|
|-
|עיצוב תאורה יוצא מהכלל
|בראדלי קינג
|
|-
|עיצוב סאונד יוצא מהכלל
|מאט האבס
|
|}

=== הפקה מקורית קיימברידג' ===
{| class="wikitable"
!שנה
!פרס
!קטגוריה
!מועמד
!תוצאה
|-
| rowspan="7" |2016
| rowspan="7" |פרס אליוט נורטון
(Elliot Norton Award)<ref></ref><ref></ref>
| colspan="2" |הפקת מחזמר יוצאת מהכלל של תיאטרון גדול
|
|-
| colspan="2" |עיצוב יוצא מהכלל, תיאטרון גדול
|
|-
|במאי יוצא מהכלל, תיאטרון גדול
|רייצ'ל צ'בקין
|
|-
| rowspan="2" |הופעה יוצאת מהכלל על ידי שחקן
|לוקאס סטיל
|
|-
|סקוט סטאנגלאנד
|
|-
|הופעה יוצאת מהכלל על ידי שחקנית
|דניי בנטון
|
|-
| colspan="2" |להקה יוצאת מהכלל, תיאטרון גדול
|
|}

=== הפקה מקורית ברודוויי ===
{| class="wikitable"
!שנה
!פרס
!קטגוריה
!מועמד
!תוצאה
|-
| rowspan="30" |2017
| rowspan="12" |פרס טוני<ref></ref>
| colspan="2" |המחזמר הטוב ביותר
|
|-
|המחזה הטוב ביותר של מחזמר
| rowspan="3" |דייב מלוי
|
|-
|המוזיקה המקורית הטובה ביותר
|
|-
|התזמור הטוב ביותר
|
|-
|הביצוע הטוב ביותר על ידי שחקן ראשי במחזמר
|ג'וש גורבן
|
|-
|הביצוע הטוב ביותר על ידי שחקנית ראשית במחזמר
|דניי בנטון
|
|-
|הביצוע הטוב ביותר על ידי שחקן משנה במחזמר
|לוקאס סטיל
|
|-
|עיצוב הבמה הטוב ביותר במחזמר
|מימי ליאן
|
|-
|עיצוב התלבושות הטוב ביותר במחזמר
|פלומה יאנג
|
|-
|עיצוב התאורה הטוב ביותר במחזמר
|בראדלי קינג
|
|-
|הבימוי הטוב ביותר של מחזמר
|רייצ'ל צ'בקין
|
|-
|הכוראוגרפיה הטובה ביותר
|סאם פינקלטון
|
|-
| rowspan="4" |פרס דרמה דסק
(Drama Desk Award)
|במאי יוצא מהכלל של מחזמר
|רייצ'ל צ'בקין
|
|-
|עיצוב במה יוצא מהכלל
|מימי ליאן
|
|-
|עיצוב תאורה יוצא מהכלל במחזמר
|בראדלי קינג
|
|-
|עיצוב סאונד יוצא מהכלל במחזמר
|ניקולס פופ
|
|-
| rowspan="3" |פרס ליגת הדרמה
(Drama League Award)<ref></ref>
| colspan="2" |הפקת מחזמר יוצאת מהכלל של ברודוויי או אוף-ברודוויי
|
|-
| rowspan="2" |פרס הביצוע הנכבד
|דניי בנטון
|
|-
|ג'וש גורבן
|
|-
| rowspan="3" |פרס מעגל המבקרים החיצוני
(Outer Critics Circle Award)<ref></ref><ref></ref>
|עיצוב במה יוצא מהכלל
|מימי ליאן
|
|-
|עיצוב תאורה יוצא מהכלל
|בראדלי קינג
|
|-
|עיצוב סאונד יוצא מהכלל
|נקולס פופ
|
|-
| colspan="2" rowspan="4" |פרס עולם התיאטרון
(Theatre World Award)<ref></ref>
|דניי בנטון
|
|-
|ג'וש גורבן
|
|-
|אמבר גריי
|
|-
|דייב מלוי
|
|-
|פרס צ'יטה ריברה למחול וכוראוגפיה<ref></ref><ref></ref>
| colspan="2" |להקה יוצאת מהכלל במופע ברודוויי
|
|-
| colspan="2" |פרס ACCA למקהלת ברודוויי יוצאת מהכלל<ref></ref>
|סומאיה עלי, קורטני באסט, ג'וש קאנפילד, קנדי קאגהל, קן קלארק, אריקה דורפלר, לולו פול, אשלי פרז פלנגן, פלומה גרסיה-לי, ניק גסווירת', אלכס גיבסון, בילי ג'ו קיסלינג, מרי ספנסר קנאפ, בליין אלדן קראוס, ריד לופלאו, ברנדט מרטינז, אנדרו מייר, מרי פייג' נאנס, שובה נאריין, אזודי אונייז'קווה, פרל ריין, סליה מיי רובין, הית' סאונדרס, אני טאג', קת'רין ווייק, קטרינה יאקי ולורן זקרין
|
|-
| colspan="3" |מצוינות יוצאת דופן בגיוון<ref></ref>
|
|-
|פרס כושר ההמצאה של סמית'סוניאן
(Smithsonian Ingenuity Award)
|פרס היסטורי
|דייב מלוי ורייצ'ל צ'בקין
|
|}

== אלבומי הקלטות ==
ב-10 בדצמבר 2013, Ghostlight Records הפיצה את אלבום ההקלטות של צוות השחקנים המקורי, המכיל את הפסקול המלא של המחזמר ב-2 דיסקים. מאוחר יותר, הופץ דיסק נוסף ובו רגעי השיא של המופע.

אלבום הקלטות של צוות השחקנים המקורי של ברודוויי הופץ ב-19 במאי 2017 על ידי Reprise Records. אלבום זה הגיע למקום 87 במצעד בילבורד 200, מקום 26 במצעד האלבומים המסחריים ומקום 23 במצעד מצעד השירים הדיגיטליים.

== ספר ==
ב-22 בנובמבר 2016, הספר "נטשה, פייר והשביט הגדול של 1812: המסע של מחזמר חדש לברודוויי", יצא לאור. הספר, שנערך ועובד על ידי סטיבן סוסקין, כולל ראיונות עם רבים מצוות השחקנים המקורי, כמו גם תסריט מוסבר ותמונות של צוותי השחקנים בקזינו ובברודוויי. הספר כולל גם דיסק המכיל 5 שירים מהמופע: 3 מאלבום ההקלטות של צוות השחקנים המקורי, 2 שירים המציגים את ג'וש גורבן ותזמורת בת 25 נגנים.

== ראו גם ==
* לב טולסוי
* מלחמה ושלום

== קישורים חיצוניים ==
* [https://www.broadway.com/shows/natasha-pierre-and-the-great-comet-1812/ נטשה, פייר והשביט הגדול של 1812] באתר Broadway.com
* [https://www.ibdb.com/broadway-production/natasha-pierre-the-great-comet-of-1812-506425 נטשה, פייר והשביט הגדול של 1812] באתר Internet Broadway Database
* [https://www.youtube.com/watch?v=QTMUKbcZyKU&t=1s נטשה, פייר והשביט הגדול של 1812] בפרק של American Theatre Wing
* [https://www.playbill.com/production/15002 נטשה, פייר והשביט הגדול של 1812] באתר Playbill

== ביאורים ==

== הערות שוליים ==

קטגוריה:זוכי פרס טוני למחזמר הטוב ביותר
קטגוריה:מחזות זמר זוכי פרס דרמה דסק
קטגוריה:מחזות זמר מבוססי ספרים
קטגוריה:מחזות משנות ה-2010
קטגוריה:מחזות זמר
קטגוריה:מחזות זמר אמריקאיים